Eskom se bykomende beurtkrag is 'ongrondwetlik' | Maroela Media
Die kragreus pas tans nie net landwye beurtkrag toe nie, maar ook bykomende beurtkrag in die geval van sekere munisipaliteite. Dit laat sommige gemeenskappe met slegs vier uur van kragtoevoer per dag. In baie gevalle betaal verbruikers hul elektrisiteitsrekeninge getrou aan die betrokke munisipaliteit, maar dié munisipaliteite versuim dan om dit aan Eskom oor te betaal. AfriForum het sy regspan opdrag gegee om die howe te nader vir 'n bevel om dié besluit te hersien indien Eskom nie hierdie wanpraktyk staak nie.
"Eskom kan nie agter 'n kontraktuele remedie skuil en 'n onbillike proses volg deur hul besluit om bykomende beurtkrag toe te pas nie," sê Morné Mostert, bestuurder vir plaaslikeregeringsake by AfriForum. "Eskom neem dié besluit – wat grootskaalse skade aan gemeenskappe aanrig – in die afwesigheid van enige openbaredeelnameproses. Die besluit is beslis ongrondwetlik en voldoen nie eens aan die standaarde van die Wet op die Bevordering van Administratiewe Geregtigheid 3 van 2000 nie."
Mostert voeg by dit is vreemd dat Eskom hierdie klousule oral in werking stel waar munisipaliteite reeds agterstallig is. "Dit blyk dat Eskom hierdie klousule gebruik om druk op munisipaliteite te plaas om hul agterstallige skuld te betaal. Daar is 'n reeks ander remedies beskikbaar wat Eskom kan gebruik, maar Eskom verkies om die een te gebruik wat die meeste skade berokken."
Dr. Eugene Brink, strategiese raadgewer vir Gemeenskapsake by AfriForum, sê Eskom skep nou 'n geval waar hulle die verbruik van elektrisiteit kelder (deur die maksimum-aanvraag-klousule te gebruik). Wanneer Eskom moontlik later vanjaar 'n terugwerkende aansuiweringsaansoek (RCA) wil bring, gaan hulle egter nie die gebrek aan verkope gebruik om die risikorekening aan te vul nie. "Dit kan moontlik tot 'n kragtariefverhoging lei. Eskom kan nie self 'n situasie skep, maar later hoër tariewe van die verbruiker verwag nie. Hulle moet billike prosesse volg wat aan toepaslike wetgewing voldoen," het Brink verduidelik.
AfriForum beurtkrag Eskom
In vier en negintig toe die komuniste vir almal water en krag belowe het vir stemme toe het ek se hier kom moeilikheid. Die land het sy gat gesien en klaar.
Hulle moet net die raadslede van die betrokke munisipaliteite se krag afsny en nie die hele betalende gemeenskap s'n nie.
He gister weer 5 ure beurtkrag gehad in Pretoria. Eergister sewe ure. ESKOM is besig om uit mekaar te val.
Dis mos normaal, siende die hele anc ongrondwetlik optree.
Kan iemand asb erens 'n tweede Dr Ian McRae vind as Eskom se redder? Ekt groot simpatie met die verbruiker(is self een en dis hoogs frustrerend maar dink jouself net in watter absolute chaos het die ANC kaders Eskom gelos vir oplossing deur die nuwe bestuur daarby ook onderhoudsbeperking weens Covid deur dieselfde regime. Ek wil nie in hul skoene staan!!